LICENSAFTALE FOR INTEL-SOFTWARE

VIGTIGT – LÆS FØR KOPIERING, INSTALLATION ELLER BRUG. 
Brug eller indlæs ikke denne software eller noget tilhørende materiale (herefter samlet benævnt  “Softwaren”) før du har læst følgende vilkår og betingelser omhyggeligt. Du accepterer vilkårene i denne Aftale ved indlæsning eller brug af Softwaren. Installer eller brug ikke Softwaren hvis du ikke kan acceptere disse.

LICENSER: Bemærk venligst:
•	"Sitelicensen" nedenfor er gældende for dig, hvis du er netværksadministrator.
•	"Enkeltbrugerlicensen" er gældende for dig, hvis du er slutbruger.

Intel tildeler dig en begrænset ikke-eksklusiv, uoverdragelig, verdensomspændende, fuldt betalt og royalty-fri licens i henhold til Intels ophavsrettigheder og forretningshemmeligheder og/eller til sådanne, som Intel har ret og bemyndigelse til at tildele (under)licenser til, på de heri angivne vilkår til at bruge Softwaren alene til de formål som er angivet nedenfor.

SITELICENS. Du må kopiere Softwaren på din organisations computere til ikke-kommerciel brug internt i din organisation, og du må lave et rimeligt antal sikkerhedskopier af Softwaren, forudsat følgende vilkår overholdes: 
1.	Denne Software er kun licenseret til brug i forbindelse med Intel-komponenter. Brug af Softwaren i forbindelse med ikke-Intel komponenter er ikke licenseret herunder. 
2.	Du har ikke ret til at kopiere, ændre, udleje, sælge, distribuere eller overføre nogen del af Softwaren med undtagelse af som angivet i denne Aftale, og du accepterer at ville forhindre uautoriseret kopiering af Softwaren.
3.	Du har ikke ret til at foretage reverse engineering, dekompilering eller disassemblering af Softwaren. 
4.	Du har ikke ret til at underlicensere eller tillade samtidig brug af Softwaren af mere end én bruger.
5.	Softwaren kan omfatte dele, som er tilbudt på yderligere vilkår end de, som er angivet heri, og som vil fremgå af den licens, som medfølger sådanne dele. 

ENKELTBRUGERLICENS. Du har ret til at kopiere Softwaren ind på en enkelt computer til eget personlig, ikke-kommercielle brug, og du har ret til at lave én sikkerhedskopi af Softwaren i henhold til følgende betingelser: 
1.	Denne Software er kun licenseret til brug i forbindelse med Intel-komponenter. Brug af Softwaren i forbindelse med ikke-Intel komponenter er ikke licenseret herunder.
2.	Du har ikke ret til at kopiere, ændre, udleje, sælge, distribuere eller overføre nogen del af Softwaren med undtagelse af som angivet i denne Aftale, og du accepterer at ville forhindre uautoriseret kopiering af Softwaren.
3.	Du har ikke ret til at foretage reverse engineering, dekompilering eller disassemblering af Softwaren.
4.	Du har ikke ret til at underlicensere eller tillade samtidig brug af Softwaren af mere end én bruger.
5.	Softwaren kan omfatte dele, som er tilbudt på yderligere vilkår end de, som er angivet heri, og som vil fremgå af den licens, som medfølger sådanne dele.

Hvis du ikke er slutbrugeren, har du ret til at overføre en kopi af Softwaren til hver af dine slutbrugere til brug i overensstemmelse med vilkårene i denne Aftale, forudsat at alle sådanne kopier ledsages af en slutbrugerlicensaftale, der i det væsentlige indeholder samme vilkår som angivet i denne Aftale.
 
EJERSKAB. Enhver rettighed, ejendomsret og adkomst til immaterielle rettigheder til Softwaren og medfølgende materialer, om nogen, tilhører Intel eller Intels leverandører og licensgivere. Softwaren er ophavsretligt beskyttet og beskyttet af lovgivningen i USA og andre lande samt af internationale traktatbestemmelser. Du har ikke ret til at fjerne nogle ophavsretsnotitser fra Softwaren. Intel har til enhver tid ret til at foretage ændringer i Softwaren, eller i elementer, der henvises til deri, uden at give meddelelse herom, men er ikke forpligtet til at yde support eller opdatere Softwaren. Med undtagelse af hvad der udtrykkeligt er anført, tildeler Intel ingen udtrykkelige eller stiltiende rettigheder i henhold til Intels patenter, ophavsrettigheder, varemærker eller andre immaterielle rettigheder. Du har kun ret til at overføre Softwaren, hvis modtageren accepterer at være bundet af disse vilkår i sin helhed, og hvis du ikke beholder nogle kopier af Softwaren.
  
BEGRÆNSET GARANTI PÅ MEDIE. Hvis Softwaren er leveret af Intel på et fysisk medie, garanterer Intel, at mediet er fri for væsentlige fysiske mangler i en periode på halvfems dage efter levering fra Intel. Hvis en sådan mangel konstateres, skal mediet returneres til Intel, som frit kan vælge enten at foretage omlevering eller alternativ levering af Softwaren.

FRASKRIVELSE AF ANDRE GARANTIER. MED UNDTAGELSE AF DET OVENFOR ANFØRTE, LEVERES SOFTWAREN "SOM DEN ER OG FOREFINDES" UDEN NOGEN GARANTI, DET VÆRE SIG UDTRYKKELIG ELLER STILTIENDE, HERUNDER GARANTI FOR SALGBARHED, IKKE-KRÆNKELSE AF RETTIGHEDER ELLER EGNETHED TIL ET BESTEMT FORMÅL. Intel garanterer ikke og påtager sig intet ansvar for nøjagtigheden eller fuldstændigheden af nogen information, tekst, grafik, links eller andre elementer, som er indeholdt i Softwaren.

BEGRÆNSNING AF ANSVAR. I INTET TILFÆLDE SKAL INTEL ELLER DETS LEVERANDØRER VÆRE ANSVARLIG FOR NOGEN TAB (HERUNDER, MEN IKKE BEGRÆNSET TIL, DRIFTSTAB, DRIFTSFORSTYRRELSER ELLER TAB AF DATA), DER ER OPSTÅET SOM FØLGE AF BRUGEN AF ELLER MANGLENDE MULIGHED FOR AT BRUGE SOFTWAREN, OG UANSET OM INTEL ER BLEVET UNDERRETTET OM MULIGHEDEN FOR SÅDANNE TAB. NOGLE JURISDIKTIONER FORBYDER UDELUKKELSE ELLER BEGRÆNSNING AF ANSVAR FOR STILTIENDE GARANTIER, FØLGESKADER ELLER HÆNDELIGE SKADER, SÅ OVENSTÅENDE BEGRÆNSNING ER MULIGVIS IKKE GÆLDENDE FOR DIG. DU HAR MULIGVIS OGSÅ ANDRE JURIDISKE RETTIGHEDER, SOM VARIERER FRA JURISDIKTION TIL JURISDIKTION. 

OPHØR AF DENNE AFTALE. Intel har til enhver tid ret til at ophæve denne Aftale, hvis du misligholder Aftalens vilkår. I så fald skal du straks destruere Softwaren eller returnere alle kopier af Softwaren til Intel.
 
GÆLDENDE LOVGIVNINGER. Krav, som opstår i henhold til denne Aftale, er underlagt lovgivningen i staten Californien, USA, med undtagelse af denne lovgivnings bestemmelser om lovvalg, og De Forenede Nationers konvention om aftaler om internationale køb (CISG).

FRASKRIVELSE OG ÆNDRINGER. Ingen modifikation, ændring eller noget afkald på nogen bestemmelser i denne Aftale har virkning, medmindre den er skriftlig og underskrevet af en bemyndiget person hos Intel. Manglende opfyldelse eller forsinkelse i forbindelse med udøvelsen af nogen rettighed eller beføjelse i henhold til denne Aftale skal ikke anses for at udgøre et afkald på en sådan rettighed eller beføjelse. Uden at begrænse ovenstående vil vilkår og betingelser i nogen købsordre eller tilsvarende materiale afsendt af dig til Intel, samt eventuelle vilkår i Intels standardbekræftelsesformular, der er i konflikt med disse betingelser, være uden retskraft.

EKSPORTBEGRÆNSNINGER. Hver part anerkender, at Softwaren er underlagt den amerikanske lovgivning om import og eksport samt lovgivningen i de lande, hvori hver part driver forretning, herunder særligt U.S. Export Administration Act og Export Administration Regulations. Hver part skal overholde sådanne love og regulering samt alle andre love og regulering, der er gældende for Softwaren. Uden generelt at begrænse det foregående accepterer hver part ikke at ville foretage eksport, reeksport, overførsel eller sprede nogen del af Softwaren til et sted eller nogen tredjemand, således som angivet i den amerikanske eksportlovgivning. Bemærk, at Software, der indeholder kryptering, kan være underlagt yderligere begrænsninger.

VILKÅRENES UAFHÆNGIGHED. Hvis en kompetent domstol finder nogen bestemmelse i denne Aftale i strid med loven, skal en sådan bestemmelse, i videst mulig omfang tilladt i medfør af lovgivningen, ændres og fortolkes, så den i videst muligt omfang svarer til hensigten i den oprindelige bestemmelse, og de resterende bestemmelser i denne Aftale skal forblive fuldt gyldige og retskraftige.

BEGRÆNSEDE RETTIGHEDER FOR U.S. GOVERNMENT. Softwaren leveres med "BEGRÆNSEDE RETTIGHEDER". Brug, kopiering eller videregivelse foretaget af U.S. Government er underlagt de restriktioner som angivet i FAR52.227-14 og DFAR252.227-7013 ff. eller bestemmelser som efterfølger disse. U.S. Governments brug af Softwaren udgør en anerkendelse af Intels ejendomsret dertil. Leverandør eller producent er Intel.

GÆLDENDE SPROG. Oversatte versioner af denne Aftale tilbydes muligvis på forskellige sprog. Disse oversatte versioner tilbydes alene til orientering. Den engelske version af denne Aftale er gældende i alle jurisdiktioner.